પ્રધાનમંત્રી નરેન્દ્ર મોદી શનિવારના 330 મેગાવૉટની ક્ષમતાવાળા કિશનગંગા જળવિદ્યુત પ્રોજેક્ટનું ઉદ્ઘાટન કર્યુ હતુ, સાથે જ કિશ્તવાર જિલ્લામાં 1000 મેગાવૉટની પાલક દુલ વિદ્યુત યોજનાનું ખાતમૂહુર્ત કર્યુ. આ બંને યોજનાને કેન્દ્રનો પાકિસ્તાનને જવાબ માનવામાં આવે છે. પાકિસ્તાનની આતંકવાદ પ્રેરીત અને પોષિત કરવાની નીતિ સામે પાણી દ્વારા પાકિસ્તાન પર દબાણ લાવવાની રણનીતિનો આ એક ભાગ છે. પાકિસ્તાન સાથેની 1960ની સિંધુ જળ સમજૂતી અંતર્ગત ભારતના ભાગે આવતું પાણી પૂરેપુરું વાપરવાની કેન્દ્રની નીતિ છે. જેના કારણે પાકિસ્તાન માટે પોતાના ઘરઆંગણે જળસંકંટ ઉભુ થઈ શકે છે.